open-index/open-wikipedia-markdown huggingface dataset:
பன்னாலால் பட்டேல்

**பன்னலால் நானாலால் படேல்** (ஆங்கிலம்: Pannalal Nanalal Patel )  (பிறப்பு: 7 மே 1912 - இறப்பு: 6 ஏப்ரல் 1989)இவர் குஜராத்தி இலக்கியத்தில் தனது பங்களிப்புகளுக்கு பெயர் பெற்ற ஒரு இந்திய எழுத்தாளராவார். *சுக்துக்னா சாதி* (1940) மற்றும் *வத்ரக்னே காந்தே* (1952) போன்ற 20 க்கும் மேற்பட்ட சிறுகதைத் தொகுப்புகளையும், 20-க்கும் மேற்பட்ட சமூக புதினங்களான *மாலேலா ஜீவ்* (1941), *[[மானவினி பவாய்]]* (1947) மற்றும் *பங்க்யானா பெரு* (1957), மற்றும் பல புராண நாவல்கள் போன்றவற்றை எழுதியுள்ளார். 1985 ஆம் ஆண்டில் *மன்வினி பவாய்* என்ற படைப்பிற்காக ஞானபீட விருதைப் பெற்றார். இவரது சில படைப்புகள் மொழிபெயர்க்கப்பட்டதோடு நாடகங்களாகவும் திரைப்படங்களாகவும் உருவாக்கப்பட்டுள்ளன.

## வாழ்க்கை
இவர் 7 மே 1912 இல் ராஜஸ்தானின் துங்கர்பூரில் மாண்ட்லி கிராமத்தில் நானாசா அக்கா நானாலால் மற்றும் கிராபா ஆகியோருக்கு அஞ்சனா சவுதாரி குடும்பத்தில் பிறந்தார். இவர் தனது நான்கு உடன்பிறப்புகளில் இளையவர் ஆவார். ஒரு விவசாயியான இவரது தந்தை கிராமத்தில் இராமாயணம், *ஓககரன்* மற்றும் பிற புராணக் கதைகளை மேடைகளில் சொல்லிக் கொண்டிருந்தார். இது இவரது வீட்டிற்கு "கற்றல் உறைவிடம்" என்ற புனைப்பெயரைப் பெற்றது. இவரது தந்தை இவரது குழந்தை பருவத்திலேயே இறந்துபோனார். இவரின் தாயார் கிராபா குழந்தைகளை வளர்த்து வந்தார். 
thumb|பன்னாலால் படித்த இதர் சர் பிரதாப் உயர்நிலைப்பள்ளி
இவரது கல்வி வறுமை காரணமாக பல சிரமங்களுடன் முன்னேறியது. இதர் சர் பிரதாப் உயர்நிலைப் பள்ளியில் நான்காம் வகுப்பு வரை மட்டுமே படிக்க முடியும். பள்ளி நாட்களில், இவர் தனது பள்ளித் தோழர் உமாசங்கர் சோசியுடன் நட்பு கொண்டிருந்தார். ஒரு குறுகிய காலத்திற்கு, துங்கர்பூரில் ஒரு மதுபான உற்பத்தி நிறுவனத்தில் மேலாளராக பணியாற்றினார். குஜராத்தின் அகமதாபாத்தில் வீட்டு உதவியாளராக பணிபுரிந்தபோது தனது முதல் புதினத்தை எழுதினார்.

1936 ஆம் ஆண்டில், தற்செயலாக தனது பழைய நண்பர் உமாசங்கர் சோசியைச் சந்தித்தபோது அவர் பன்னாலாலை எழுத தூண்டினார். தனது முதல் சிறுகதையான *செத் நி சார்தா* (1936) என்பதை எழுதினார். பின்னர், இவரது கதைகள் பல குஜராத்தி பத்திரிகைகளில் வெளியிடப்பட்டன. 1940 ஆம் ஆண்டில், அவர் தனது முதல் புதினமான *வலமனா* (*தி செண்ட் -ஆஃப்*) படைப்பின் மூலம் அங்கீகாரம் பெற்றார். அதைத் தொடர்ந்து *மாலேலா சீவ்* (1941), *[[மானவினி பவாய்]]* (1947) மற்றும் பல புதினங்களை எழுதினார். 1971 ஆம் ஆண்டில், தனது இரண்டு மகன்களுடன் அகமதாபாத்தில் சாதனா என்ற பதிப்பக நிறுவனத்தைத் தொடங்கினார்.  பிற்காலத்தில், இவர் பெரும்பாலும் இந்து புராணங்களையும் காவியங்களையும் அடிப்படையாகக் கொண்ட பல புதினங்களை எழுதினார்.

மூளையில் ஏற்பட்ட ரத்தக்கசிவைத் தொடர்ந்து 1989 ஏப்ரல் 6 ஆம் தேதி அகமதாபாத்தில் இறந்தார்.

## படைப்புகள்
இவர் 61 புதினங்கள், 26 சிறுகதைத் தொகுப்புகள் மற்றும் பல படைப்புகளை எழுதினார். அவர் தனது படைப்புகளை பெரும்பாலும் வடக்கு குஜராத்தில் உள்ள சபர்காந்தா மாவட்டத்தின் சொந்த மொழிகளில் எழுதினார்.

## அங்கீகாரம்
1950-இல் இரஞ்சித்ராம் சுவர்ண சந்திராக் மற்றும் 1985 ல் ஞானபீட விருதை ஆகிய விருதுகளைப் பெற்றார். 1967 ஆம் ஆண்டில் உமாசங்கர் சோசிக்குப் பிறகு ஞானபீட விருதைப் பெற்ற குஜராத்தி மொழியின் இரண்டாவது எழுத்தாளர் ஆவார். 1986 ஆம் ஆண்டில், அவர் சாகித்ய கௌரவ் புரஸ்கார் என்ற விருதைப் பெற்றார்.

## மேற்கோள்கள்

பகுப்பு:1989 இறப்புகள்
பகுப்பு:1912 பிறப்புகள்
பகுப்பு:ஞானபீட விருது பெற்றோர்
பகுப்பு:இந்தியப் பதிப்பாளர்கள்
ஸ்ரீ மாதா வைஷ்ணோ தேவி கட்ரா தொடருந்து நிலையம்

**ஸ்ரீ மாதா வைஷ்ணோ தேவி கட்ரா** (*Shri Mata Vaishno Devi Katra railway station*) தொடருந்து நிலையம், இந்திய நிலப்பரப்பான ஜம்மு கஷ்மீரில் உள்ள கட்ரா நகரத்து தொடருந்து நிலையமாகும். இது ஜம்மு-பாரமுல்லா இருப்புப் பாதையில் உள்ளது. இங்குள்ள வைஷ்ணவ தேவி கோவிலுக்கு செல்வோருக்கு இந்நிலையம் பயனளிக்கிறது. புது தில்லியிலிருந்து பல விரைவுத் தொடருந்துகள் இந்நிலையத்திற்கு செல்கிறது.

## வசதிகள்
கட்ரா இரயில்வே நிலையத்தில் மின்னேணி, சுற்றுலா வழிகாட்டி, குளிரூட்டப்பட்ட அறை, உணவகம், ஓய்வறை, புத்தகக் கடை, கழிவறை போன்றவை உள்ளன. 
இங்கு விருந்தினர் தங்கும் அறைகளும், வாகன நிறுத்துமிடமும் உண்டு.

## மேலும் பார்க்க
* ஜம்மு-பாரமுல்லா இருப்புப் பாதை
* ஜம்மு-பூஞ்ச் இருப்புப் பாதை

## சான்றுகள்

## வெளி இணைப்புகள்

பகுப்பு:சம்மு காசுமீரில் உள்ள தொடருந்து நிலையங்கள்
பகுப்பு:ஜம்மு காஷ்மீரில் போக்குவரத்து
பகுப்பு:ரியாசி மாவட்டம்
ஜேம்ஸ் நீஷம்

**ஜிம்மி நீஷம்** (*Jimmy Neesham*) என்று அழைக்கப்படும் **ஜேம்ஸ் டக்ளஸ் ஷீஹான் நீஷம்** (பிறப்பு: செப்டம்பர் 17, 1990) நியூசிலாந்து பன்னாட்டுத் துடுப்பாட்டக்காரர் ஆவார். இவர் நியூசிலாந்து அணிக்காக அனைத்து வகையான துடுப்பாட்டப் போட்டிகளிலும் விளையாடுகிறார். ஆக்லாந்தில் பிறந்த இவர் வெலிங்டன் துடுப்பாட்ட அணிக்காக முதல் தர போட்டிகளில் விளையாடுகிறார் .

## பன்னாட்டுப் போட்டிகள்
இந்தியாவுக்கு எதிராக நீஷம் தனது முதல் தேர்வுப் போட்டியில் விளையாடி ஆட்டமிழக்காமல் 137 ஓட்டங்கள் எடுத்தார், இது அறிமுகப் போட்டியில் 8வதாக களமிறங்கிய தேர்வு மட்டையாளர் ஒருவரின் அதிகபட்ச ஓட்டங்கள் ஆகும். ஜூன் 2014 இல், மேற்கிந்தியத் தீவுகளுக்கு எதிரான தனது இரண்டாவது தேர்வுப் போட்டியில் நூறு அடித்ததன் மூலம் தனது முதல் இரண்டு போட்டிகளில் நூறு அடித்த முதல் நியூசிலாந்து வீரர் என்ற பெருமையைப் பெற்றார்.

3 ஜனவரி 2019 அன்று, இலங்கைக்கு எதிரான முதல் ஒருநாள் போட்டியில், நீஷம் ஒரு ஓவரில் ஐந்து ஆறுகள்  உட்பட 34 ஓட்டங்கள் எடுத்தார். இது ஒருநாள் போட்டியில் நியூசிலாந்து மட்டையாளர் ஒருவர் ஒரு நிறைவில் எடுத்த அதிக ஓட்டங்களாகும்.

ஏப்ரல் 2019 இல், இவர் 2019 துடுப்பாட்ட உலகக் கோப்பைக்கான நியூசிலாந்து அணியில் இடம்பெற்றார். 1 ஜூன் 2019 அன்று, உலகக் கோப்பையில் நியூசிலாந்தின் முதல் போட்டியில், நீஷம் தனது 50 வது ஒருநாள் போட்டியில் விளையாடினார். ஆப்கானிஸ்தானுக்கு எதிரான நியூசிலாந்தின் போட்டியில், நீஷம் தனது ஒருநாள் போட்டிகளில் முதல் முறையாக ஐந்து மட்டையாளர்களை வீழ்த்தியதுடன் 50வது முறையாக மட்டையாளரை வீழ்த்தினார்.

## மேற்கோள்கள்

பகுப்பு:வாழும் மக்கள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:1990 பிறப்புகள்
பிரம்மநந்தீஸ்வரர் கோயில், பட்டீஸ்வரம்

**பிரம்மநந்தீஸ்வரர் கோயில், பட்டீஸ்வரம்** தமிழ்நாட்டில் தஞ்சாவூர் மாவட்டம் பட்டீஸ்வரம் அருகே அமைந்துள்ளது. 

## அமைவிடம்
இக்கோயில் பட்டீஸ்வரத்திற்கு அருகில் சுமார் 500 மீ தொலைவில் திருமலைராஜன் ஆற்றின் கரையில் அமைந்துள்ளது.   பட்டீஸ்வரத்திலுள்ள கோயிலின் வடக்கு வீதியில் தொடர்ந்து மேற்கு நோக்கி சென்றால் இரும்பு வளைவு காணப்படும். அதன் இடது புறத்தில் இக்கோயில் அமைந்துள்ளது. இக் கோயில் ஒரு செங்கற் கோயிலாகும். 

## இறைவன், இறைவி
கருவறையில் மூலவர் பிரம்மநந்தீஸ்வரர் லிங்கத்திருமேனியாகக் காட்சியளிக்கிறார்.   இடிந்த நிலையில் உள்ள இரு சுவர்களைக் கடந்து உள்ளே சென்றால் பெரிய முகப்பு மண்டபத்தைக் காணலாம். அதற்கு அடுத்துச் சென்றால் கருவறையில் பெரிய அகன்ற நான்கிற்கு நான்கு என சதுரமான ஆவுடையுடன் பிரம்மநந்தீஸ்வரர் காணப்படுகின்றார். இந்தப் பகுதியில் காணப்படும் கோயில்களில் இந்த லிங்கத் திருமேனி மிகவும் பெரிதானது என்று கூறப்படுகிறது. அதன் வழுவழுப்பான பாணப்பகுதி பார்ப்பவர்களை பிரமிக்க வைக்கும்படி காணப்படுகிறது.  இக்கோயிலில் உள்ள இறைவி தெற்கு நோக்கிய நிலையில் காட்சி அளிக்கின்றார். அவர் பிரம்மாம்பிகை என்ற பெயருடன் அழைக்கப்படுகிறார். 

## சிறப்பு
சுமார் 1300 ஆண்டுகள் பழமையினைக் கொண்டுள்ள இக்கோயில் எட்டாம் நூற்றாண்டைச் சேர்ந்ததாகக் கருதப்படுகிறது. முதலாம் ஆதித்த சோழனின் மனைவியான அழிசி காட்டடிகள் வணங்கி போற்றி கொடையாக அளிக்கப்பட்ட கோயில் என்ற சிறப்பினை இக்கோயில் பெறுகிறது. ஒரு முறை சோழ மன்னர்கள் தம் பெருமையை இழந்து சிற்றரசர்களாக வாழ்ந்து வந்தனர். அக்காலகட்டத்தில் அந்த நிலையைப் போக்கி அமைத்து,  மீண்டும் சோழர்களின் பெருமையை நிலைநாட்டிய பெருமையை உடையவர் விஜயாலய சோழன் ஆவார். அந்த மன்னனுக்குப் பின்னர் ஆதித்த சோழன் பட்டத்திற்கு வந்தார். அவரும் விஜயாலய சோழனைப் போலவே பெருமையுடன் விளங்கியவர் ஆவார். அந்த மன்னர் இந்தக் கோயிலை வழிபட்டு இறையருள் பெற்றுள்ளார். அவர் இந்தக் கோயிலுக்கு விளக்கேற்றுவதற்காக கொடை வழங்கியது தொடர்பான கல்வெட்டுகள் இந்தக் கோயிலில் காணப்படுகின்றன. முன்பு ஒரு காலத்தில் இக்கோயிலில் மூன்று நிலையினைக் கொண்ட ராஜகோபுரம் இருந்ததற்கான அமைப்பை இங்கு காணலாம். 

## அமைப்பு
கோயிலைச் சுற்றி வரும்போது அங்கே  10ஆம் நூற்றாண்டு மற்றும் 11ஆம் நூற்றாண்டைச் சேர்ந்த நாகக்கன்னி, லிங்கோத்பவர், தட்சிணாமூர்த்தி, துர்க்கை, பிரம்மா ஆகிய சிற்பங்கள் காணப்படுகின்றன. அவை பழமை மாறாமல் அப்படியே உள்ளன. நாக கன்னி இயல்பாக அமர்ந்திருக்கும் கோலத்தில் காணப்படுகிறார்.  பிரம்மன் பூசித்த தலம் என்ற பெருமையினை இக்கோயில் கொண்டுள்ளது. மேலும் நாக கன்னி பூசித்து பேறு பெற்ற தலம் என்ற சிறப்பையும் கொண்டுள்ளது. நாக தோஷமுடையோர் வணங்கி தோஷ பரிகாரம் செய்து கொள்கின்றனர். அடுத்து தட்சணாமூர்த்தி தென்புறம் நோக்கிய நிலையில் காணப்படுகிறார். அகன்று விரிந்த முகப்பு மண்டபத்துடன் கூடிய துவிதள கருவறையைக் கொண்டு இக்கோயில் அமைந்துள்ளது. சில படிகள் ஏறிச் சென்றால் கருவறையினை அடையலாம்.  கருவறை கோஷ்டத்தில் அமைந்துள்ள நாகக்கன்னி இயல்பாக அமர்ந்த நிலையில் உள்ள கோலமானது இக்கோயிலுக்கு பெருமை சேர்க்கின்ற வகையில் உள்ளது.  

## திருப்பணி
தற்போது இக்கோயில் திருப்பணியை எதிர் நோக்கிய நிலையில் உள்ளது. இந்து சமய அறநிலையத்துறையின் மேற்பார்வையிலும் தொல்பொருள் துறையின் கட்டுப்பட்டிலும் உள்ள இந்தக் கோயிலில் பக்தர்களின் உதவி மற்றும் ஒத்துழைப்பால் பூஜைகள் தற்போது நடைபெற்று வருகின்றன. விரைவில் திருப்பணிகள் நிறைவுற்று, தன்னுடைய பழமையான பெருமையை பரப்புவதற்காகக் காத்திருக்கிறது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
தில்லானா (தொலைக்காட்சித் தொடர்)

**தில்லானா** இது ஒரு சிங்கப்பூர் நாட்டு நடனம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'ஜெயா ராதாகிருஷ்ணன்' என்பவர் இயக்க ஈஸ்வரி குணசேகர், அரவிந்த், ஜபு டீன், ராகதீபன், கல்பனா சிவன் ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 4 நவம்பர் 2019 முதல் திங்கள் முதல் வியாழன் வரை இரவு 9 மணிக்கு வசந்தம் தொலைக்காட்சியில் ஒளிபரப்பாகி ஜனவரி 2, 2020 இல் 32 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு ரோமியோ அண்ட் ஜூலியட் என்ற தொடர் ஒளிபரப்பகின்றது.

## கதை சுருக்கம்
கீதாஞ்சலி என்ற பெண் நடனம் மீது ஆர்வவும் காதலும் கொண்டவள். ஒரு நாள் வெவ்வேறு குடும்ப சூழ்நிலையை கொண்ட ஐந்து பெண்களை சந்திக்கும் கீதாஞ்சலி அவர்களுக்கு நடனம் கற்பிக்க முடிவெடுக்கிறார். ஆனால் அவளின் குழுவை தடுக்க நினைக்கும் சக்தி. அவன் ஒரு நடனக்குழுவின் தலைவன். பல தடைகளை தாண்டி அவர்களை எப்படி ஜெயிக்க வைத்தாள் இந்த கீதாஞ்சலி என்பது தான்  கதை.

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் விடலைப் பருவ தொலைக்காட்சி தொடர்கள்
கோடீஸ்வரி

**கோடீஸ்வரி** என்பது 23 திசம்பர் 2019 முதல் திங்கள் முதல் வெள்ளி வரை இரவு 8 மணிக்கு கலர்ஸ் தமிழ் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். *ஊ வாண்ட்சு டு பி எ மில்லியனர்?* என்ற பிரித்தானிய நிகழ்ச்சியை அடிப்படையாகக் கொண்ட நீங்களும் வெல்லலாம் ஒரு கோடி என்ற விஜய் தொலைக்காட்சியில் ஒளிபரப்பான நிகழ்ச்சியின் மறு வடிவமாகும்.

இந்த நிகழ்ச்சியின் நிகழ்ச்சியின் சிறப்பு *ஊ வாண்ட்சு டு பி எ மில்லியனர்?* வரலாற்றில் முதல் முறையாகப் பெண்கள் மட்டுமே பங்கேற்கவுள்ள பிரத்யேக விளையாட்டு நிகழ்ச்சி ஆகும். இந்த நிகழ்ச்சியை பிரபல தமிழ் நடிகை ராதிகா சரத்குமார் என்பவர் தொகுத்து வழங்கியுள்ளார். இந்த நிகழ்ச்சியின் முதல் பருவம் பெப்ரவரி 14, 2020 ஆம் ஆண்டு அன்று 40 அத்தியாயங்களுடன் நிறைவு பெற்றது.

## சாதனை
முதல் தமிழ்நாட்டின் 1 கோடி ரூபா வென்ற போட்டியாளர் கௌசல்யா என்ற வாய் மற்றும் காது கேட்க முடியாத ஒரு மாற்றுத்திறனாளி பெண் ஆகும்.

## தேர்வு
அக்டோபர் 28 தேதி முதல் தினமும் 8 மணிக்குத் தினம் ஒரு கேள்வி கேட்கப்படும். 8 கேள்விகளில் எதாவது ஒரு கேள்விக்குப் பதில் சொல்பவர்கள் இந்த நிகழ்ச்சியில் கலந்து கொள்ள முடியும்.

## விதி முறைத்தாள்
இந்த விளையாட்டில் மொத்தம் 15 கேள்விகள் கேட்கப்படும். கேட்கப்படும் கேள்விகளுக்கேட்ப ₹1000 ரூபா முதல் ₹1 கோடி ரூபா வரை வெல்வதற்கான வாய்ப்பு உண்டு.
;4 உதவும் விதிகள்
* 50-50
* பார்வையாளர்களின் கருத்து கணிப்பு
* நிபுணரிடம் கேள்வி (தொலைபேசி அழைப்பு)
* வேறு கேள்வி

## பங்கேற்பாளர்கள்
## வாழ்த்து
கோடீஸ்வரி நிகழ்ச்சியை பாராட்டி பாலிவுட் நடிகர் மற்றும் கோன் பனேங்கா கரோர்பதி நிகழ்ச்சியின் தொகுப்பாளரான அமிதாப் பச்சன் என்பவர் நிகழ்ச்சியை வாழ்த்தி ஒரு காணொளி ஒன்றை வெளியிட்டுள்ளார்.

## தொடர்புடைய நிகழ்ச்சிகள்
* கோடிஸ்வரன் 
** இந்த நிகழ்ச்சியை தமிழில் முதல் முறையாக நடிகை ராதிகா சரத்குமார் என்பவர் தயாரித்தார். தமிழ் திரைப்பட நடிகர் சரத்குமார் என்பவர் தொகுத்து வழங்கினார். இது சன் தொலைக்காட்சியில் 2000ஆம் ஆண்டு காலப் பகுதியில் ஒளிபரப்பானது.
* உங்களில் யார் மகா இலட்சாதிபதி
** இந்த நிகழ்ச்சி மே 2011ஆம் ஆண்டு இலங்கை தமிழ் தொலைக்காட்ச்சியான சக்தி தொலைக்காட்சியில் ஒளிபரப்பானது. முதல் பருவத்தை அபர்ணா சுதன் என்பவர் வழங்கினார். இரண்டாவது பருவமானது மே 12, 2012ஆம் ஆண்டு ஒளிபரப்பானது. இந்த நிகழ்ச்சியை பாலேந்திரன் காண்டீபன் தொகுத்து நடத்தினார்.
* நீங்களும் வெல்லலாம் ஒரு கோடி
** இந்த நிகழ்ச்சியின் முதல் பகுதியை நடிகர் சூர்யா, இரண்டாவது பகுதியை நடிகர் பிரகாஷ் ராஜ் மற்றும் மூன்றாவது பகுதியை நடிகர் அரவிந்த்சாமி தொகுத்து வழங்கியுள்ளார்கள். இந்த நிகழ்ச்சி  பெப்ரவரி 7, 2012 முதல் 19 நவம்பர் 2016 வரை மூன்று பருவங்ககளாக விஜய் தொலைக்காட்சியில்  ஒளிபரப்பாகி உள்ளது.

## ஆதாரங்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழறிவுப் போட்டித் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பியூஃபர்ட் கடல்

**பீஃபோர்ட் கடல்** (*Beaufort Sea*, பிரெஞ்சு மொழி : Mer de Beaufort ) என்பது ஆர்க்டிக் பெருங்கடலின் ஒரு கரை ஓரக்கடல் ஆகும்.  இது கனடாவின், வடமேற்கு நிலப்பகுதிகள், யூக்கான் மற்றும் அலாஸ்காவின் வடக்கே  கனடாவின் ஆர்க்டிக் தீவுகளுக்கு மேற்கே அமைந்துள்ளது. இந்த கடலுக்கு  நீராய்வியலாளரான சர் பிரான்சிஸ் பியூஃபோர்ட்டின் பெயரிடப்பட்டது. கனடாவின் மிக நீளமான ஆறான மெக்கன்சி ஆறானது, துக்டோயாக்டுக்கு மேற்கே கனேடியப் பகுதிக்குள் பியூஃபோர்ட் கடலில் சென்றடைகிறது. இந்த பகுதியானது கனடிய கடல் கரையில் உள்ள சில நிரந்தர குடியிருப்புகளில் ஒன்றாகும். 

இந்த கடலானது கடுமையான காலநிலையால் வகைப்படுத்தப்படும் கடலாகும். இது ஆண்டின் பெரும்பகுதிகளில் உறைந்து கிடக்கக்கூடியது. வரலாற்று ரீதியாக, ஆகஸ்ட்-செப்டம்பர் மாதங்களில்,  வரை ஒரு குறுகிய பாதை மட்டுமே அதன் கரையோரப் பகுதியியில் திறக்கப்படும் நிலை இருந்தது, ஆனால் சமீபத்தில் ஆர்க்டிக்கில் காலநிலை மாற்றம் காரணமாக கோடையின் பிற்பகுதியில் பனி இல்லாத பகுதி பெரிதும் விரிவடைந்துள்ளது. சுமார் 30,000 ஆண்டுகளுக்கு முன்பு கடலோர மக்கள் தொகை இருந்ததாகக் கூறப்படும் கூற்றுக்கள் பெரும்பாலும் மதிப்பிழந்தன (கீழே காண்க); தற்போதைய மக்கள் அடர்த்தி மிகக் குறைவு. இக்கடல் பகுதியியல் உள்ள அமுலிகக் புலம் போன்ற  பகுதியில் கீழே பெட்ரோலியம் மற்றும் இயற்கை எரிவளி ஆகியவற்றின் குறிப்பிடத்தக்க வளங்கள் உள்ளன. அவை 1950 களுக்கும் 1980 களுக்கும் இடையிலான காலகட்டத்தில் கண்டுபிடிக்கப்பட்டன, அவற்றின் ஆய்வு 1980 களில் இருந்து இப்பகுதியில் முக்கிய மனித நடவடிக்கையாக மாறியது. மீன்வளத்தில் திமிங்கலம் மற்றும் நீர் நாய்  வேட்டை ஆகிய பாரம்பரிய தொழில்கள் உள்நாட்டில் மட்டுமே நடைமுறையில் உள்ளன, மேலும் அவை வணிக முக்கியத்துவம் வாய்ந்தவை இல்லை. இதன் விளைவாக, வெள்ளைத் திமிங்கலங்களின் மிகப்பெரிய குடியிருப்புகளில் ஒன்றாக இந்தக் கடல் உள்ளது. மேலும் இக்கடல் பகுதியில் அதிகப்படியான மீன் பிடிப்பதற்கான அறிகுறியும் இல்லை. அதன் நீர் பகுதியில் அதிக மீன் அளவில் மீன் பிடிப்பதைத் தடுக்கும் விதமாக,  20009 ஆகத்தில்  முன்னெச்சரிக்கை வணிக மீன்வள மேலாண்மை திட்டத்தை அமெரிக்கா ஏற்றுக்கொண்டது.  ஏப்ரல் 2011 இல், கனேடிய அரசாங்கம் ஒரு பெரிய கடல் மேலாண்மை திட்டத்தை உருவாக்குவதற்கான முதல் படியாக இன்வுவலூட் உடன் புரிந்துணர்வு ஒப்பந்தத்தில் கையெழுத்திட்டது.  கனேடிய அரசாங்கம் அக்டோபர் 2014 இல் பியூஃபோர்ட் கடலில் புதிய வணிக மீன் பிடிப்புகள் எதுவும் பரிசீலிக்கப்படாது என்று அறிவித்தது.  

கனேடிய அரசாங்கம் அமுண்ட்சனில் உள்ள பாரி தீபகற்பத்தில் இருந்து பியூஃபோர்ட் கடலின் புதிய தொகுதியை கடல் பாதுகாக்கப்பட்ட பகுதி (எம்.பி.ஏ) ஆக அறிவித்துள்ளது.  இதனால் இப்பகுதியில் உள்ள இனங்கள் மற்றும் பழக்கங்கள் போன்றவை பாதுகாக்கப்பட்ட பகுதிக்குள் வந்துள்ளன.   

## எல்லை தகராறு
இடது|thumb|350x350px| கிழக்கில் குறுக்கு வெட்டு ஆப்பு வடிவ பகுதி கனடா மற்றும் அமெரிக்கா இரண்டாலும் உரிமை கோரப்படுகிறது.
கனேடிய மாகாணமான யூகோனுக்கும் அமெரிக்க மாநிலமான அலாஸ்காவிற்கும் இடையில், பியூஃபோர்ட் கடலில் உள்ள சர்வதேச எல்லையில் ஒரு ஆப்பு வடிவ துண்டு சம்பந்தப்பட்ட தீர்க்கப்படாத தகராறு உள்ளது. அலாஸ்கா-யூகோன் நிலப்பரப்பைத் தொடர்ந்து 141 வது மெரிடியன் மேற்கில் 200 என்எம் (370 கிமீ; 230 மைல்) தூரத்திற்கு  கடல் எல்லை இருப்பதாக கனடா கூறுகிறது.   அமெரிக்காவின் நிலைப்பாடு என்னவென்றால், எல்லைக் கோடு கடற்கரைக்கு செங்குத்தாக  தூரத்திற்கு உள்ளது.   இந்த வேறுபாடு சுமார்  பரப்பளவு கொண்ட ஒரு ஆப்பு வடிவ பரப்பாக உள்ளது.  

## குறிப்புகள்

பகுப்பு:ஆர்க்டிக் பெருங்கடலின் கடல்கள்
பகுப்பு:Coordinates on Wikidata
யார் அந்த ஸ்டார் 2020

**யார் அந்த ஸ்டார் 2020** என்பது சிங்கப்பூர் நாட்டு தமிழ்மொழி பாட்டு போட்டி  தொலைக்காட்சி நிகழ்ச்சி ஆகும். இந்த நிகழ்ச்சி ஜனவரி 5, 2020 முதல் ஒவ்வொரு ஞாயிற்றுக்குகிழமைகளிலும் இரவு 7 மணிக்கு சிங்கப்பூர் நாட்டு நேரப்படி ஒளிபரப்பானது. பிரபல இந்தியப் பாடகி சித்ராவுடன் சிங்கப்பூர் தமிழ் பாடகரான சபீர் மற்றும் முரளி கிருஷ்ணன் ஆகியோர் தலைவராக உள்ளனர். இந்தப் போட்டியில் தேர்வு 2019ஆம் ஆண்டு கடைசிப்பகுதியில் நடைபெற்றது. இந்த நிகழ்ச்சி 29 மார்ச்சு 2020 இல் 13 அத்தியாயங்களுடன் நிறைவுபெற்றது.

## தொகுப்பாளர்கள்
* இளமாறன்
* ஈஸ்வரி
* கார்த்திகேயன்

## குரல் பயிற்சியாளர்
* விக்னேஸ்வரி வடிவழகன்

## போட்டியாளர்கள்
* மீனாட்சி
* நித்ய ஸ்ரீ
* துர்கா வைஷ்னவி
* மாதவன்
* சினேகா மகேஷ்
* சத்யா செல்வன்
* துரகசினி
* திவ்யஷாலினி
* அரின் ஜே
* நவனீஸ்வரன் 
* பவித்ரா 
* அஃகிலேஷ் 
* சௌந்தர்யா 
* விஸ்வநாத் குகன்
* சுகிர்தனாஹ்

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ஆள்புலம்

**ஆள்புலம்** அல்லது **பிரதேசம்** அல்லது **மண்டலம்** (*territory*) என்பது ஓர் அரசிற்கு உட்பட்ட ஓர் ஆட்சிப்பகுதியைக் குறிக்கும் சொல்லாகும். பெரும்பாலான நாடுகளில், ஒரு ஆள்புலம் என்பது ஒரு நாட்டால் கட்டுப்படுத்தப்படும் ஒரு பகுதியின் ஒழுங்கமைக்கப்பட்ட பிரிவாகும், ஆனாலும், பல நாடுகளில் ஆட்சிக்குட்பட்ட ஆள்புலங்கள், அந்நாடுகளின் மாநிலப் பிரிவுகளுக்கு ஒத்த அரசியல் நிலையை அவை பெற்றிருப்பதில்லை. பன்னாட்டு அரசியலில், ஒரு ஆள்புலம் பொதுவாக நடுவண் அல்லது மற்றொரு அரசின் ஆட்சியின் கீழ் இறையாண்மை இல்லாத புவியியல் பகுதியாகும்.

## சொல்லாக்கம்
ஆள்புலம் என்ற சொல் தமிழில், வினைத்தொகை ஆகும்.

## வகைகள்
ஆள்புலங்கள் பின்வருவனவற்றில் ஒன்றாக இருக்கலாம்:
* தலைநகர் ஆள்புலம் (*Capital territory*)
* சார்பு ஆள்புலம் (*Dependent territory*)
* நடுவண் ஆள்புலம் (*Federal territory*)
* கடல்கடந்த ஆள்புலம் (*Overseas territory*)
* அமைப்புசாரா ஆள்புலம் (*Unorganized territory*)
* சர்ச்சைக்குரிய ஆள்புலம் (*Disputed territory*)
* ஆக்கிரமிக்கப்பட்ட ஆள்புலம் (*Occupied territory*)
* கடல்சார் ஆள்புலம் (*Maritime territory*)

## மேற்கோள்கள்

## வெளி இணைப்புகள்
*Peace Palace Library – Research Guide
நந்தன் லோகநாதன்

**நந்தன் லோகநாதன்** (*Nandan Loganathan*) என்பவர் தமிழ் தொலைக்காட்சி மற்றும் திரைப்பட நடிகர் ஆவார். இவர் கலர்ஸ் தமிழ் தொலைக்காட்சியில் வந்தாள் ஸ்ரீதேவி (2018-2019) என்ற தொடரிலும் சித்திரம் பேசுதடி 2 (2019) என்ற திரைப்படத்திலும் நடித்துள்ளார்.

2018 ஆம் ஆண்டில் தி டைம்ஸ் ஆஃப் இந்தியா என்ற இணைய நாளிதழ் வெளியிட்ட தமிழ் தொலைக்காட்சியில் சிறந்த விரும்பத்தக்க 15 நடிகர்கள் பட்டியலில் நந்தன் 14வது இடம் பிடித்துள்ளார் என்பது குறிப்பிடத்தக்கது.

## ஆரம்பகால வாழ்க்கை
நந்தன் லோகநாதன் செப்டம்பர் 14, 1991 இல் தமிழ்நாட்டில் சென்னையில் லோகநாதன் மற்றும் கனகா ஆகியோருக்கு மகனாகப் பிறந்தார். சென்னையில் உள்ள சாந்தோம் மேல்நிலைப்பள்ளியில் இடைநிலைக் கல்வி பயிற்று இலயோலாக் கல்லூரி, சென்னையில் இளங்கலை பட்டம் பெற்றார். இவர் பிப்ரவரி 14, 2018 அன்று அனிதா என்ற பெண்ணை திருமணம் செய்து கொண்டார்.

## திரைப்பட வாழ்க்கை
இவர் 2017ஆம் ஆண்டில் *சாருஜன்* இயக்கிய **லட்சுமி** என்ற குறும் திரைபபடத்தில் நடிகை லட்சுமி பிரியாவுடன் ஜோடியாக நடித்தார். இந்த குறும்படம் பலரால் விமர்சிக்கப்பட்டு வெற்றியும் அடைத்தது. அதைத் தொடர்ந்து கலர்ஸ் தமிழ் தொலைக்காட்சியில் ஒளிபரப்பான வந்தாள் ஸ்ரீதேவி என்ற தொடரில் சித்தார்த் என்ற கதாபாத்திரத்தில் கதாநாயகனாக நடித்தார். என்ற திரைப்படத்திலும் நடித்துள்ளார் இந்த படம் விரைவில் திரைக்கு வரவிருக்கின்றது.

2019ஆம் ஆண்டு வெளியான சித்திரம் பேசுதடி 2 என்ற திரைப்படத்தில் *கதிர்* என்ற கதாபாத்திரத்தில் நடித்துள்ளார். அதைத் தொடர்ந்து நடிகை ராதிகா சரத்குமார் நடித்து மற்றும் தயாரிக்கும் தொடரான சித்தி (பருவம் 2) தொடரிலும் முக்கியாகதாபாத்திரத்தில் நடிக்கின்றார் இந்த தொடர் 2020ஆம் ஆண்டு சன் தொலைக்காட்சியில் ஒளிபரப்பாகவுள்ளது.

## தொடர்கள்

## திரைப்படம்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
ராடான் மீடியாவொர்க்ஸ்

**ராடான் மீடியாவொர்க்ஸ்** என்பது 1999ஆம் ஆண்டு முதல் நடிகை ராதிகா தலைமையில் இயங்கும் ஒரு மகிழ்கலை தயாரிப்பு நிறுவனம் ஆகும். இதன் தலைமையிடம் சென்னை தமிழ்நாட்டில் அமைந்துள்ளது. இதன் செயல்பாட்டு இயக்குநராக நடிகரும் ராதிகாவின் கணவருமான சரத்குமார் உள்ளார்.

இந்த நிறுவனம் 1994ஆம் ஆண்டு தனி ஒரு நிறுவனமாக ஆரம்பிக்கப்பட்டு 1999ஆம் ஆண்டு ஒரு பொழுதுபோக்கு தயாரிப்பு நிறுவனமாக செயல்படுத்தப்பட்டது. இந்த தயாரிப்பு நிறுவனம் மூலம் முதலில் தயாரிக்கப்பட்ட தொடர் பாலைவனப்புயல் இந்த தொடர் ஜெயா தொலைக்காட்சியில் ஒளிபரப்பானது. இந்த தொடரில் ராதிகா கதாநாயகியாக நடித்துள்ளார். அதைத் தொடர்ந்து சித்தி, அண்ணாமலை, செல்வி போன்ற பல தமிழ் தொடர்கள் மற்றும் தெலுங்கு, கன்னடம் மற்றும் மலையாள மொழிகளில் பல தொடர்களை தயாரித்து ஒளிபரப்பு செய்து வருகின்றது.

## தொடர்கள்

## வெளி இணைப்புகள்
*  அதிகாரப்பூர்வ வலைத்தளம்

பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள்
வெலிம், கோவா

**வெலிம்** (*Velim*) என்பது இந்திய மாநிலமான கோவாவில் உள்ள ஒரு பெரிய கிராமமாகும். 

கொங்கண் என்று அழைக்கப்படும் பிராந்தியத்திற்குள் இந்தியாவின் தென்மேற்கு கடற்கரையில் உள்ள கோவா மாநிலம், புவியியல் ரீதியாக தக்கான மலைப்பகுதிகளில் இருந்து மேற்கு தொடர்ச்சி மலைகளால் பிரிக்கப்பட்டுள்ளது.  

இது வடக்கே மகாராட்டிரா மாநிலங்களாலும், கிழக்கு மற்றும் தெற்கே கர்நாடகாவிலும் சூழப்பட்டுள்ளது, அரேபிய கடல் அதன் மேற்கு கடற்கரையை உருவாக்குகிறது. இது பரப்பளவில் இந்தியாவின் மிகச்சிறிய மாநிலமாகவும், மக்கள்தொகை அடிப்படையில் நான்காவது சிறிய மாநிலமாகவும் உள்ளது. மேலும் கோவா வடக்கு மாவட்டம், தெற்கு கோவா மாவட்டம் என இரு பகுதிகளாக பிரிக்கப்பட்டுள்ளது. வெலிம் தெற்கு கோவா மாவட்டத்திலுள்ள சால்செட் துணை மாவட்டத்தின் ஒரு பெரிய கிராமமாகும். இக்கிராமம்  அமைந்துள்ளது. இது சராசரியாக 9 மீட்டர் (30 அடி) உயரத்தில் அமைந்துள்ளது. 

## புள்ளி விவரங்கள்

2011 இந்திய மக்கள் தொகை கணக்கெடுப்பின்படி வெலிம் கிராமத்தில் 5,955 மக்கள் தொகை உள்ளனர். இதில் 2,805 ஆண்கள் மற்றும் 3,150 பெண்கள் அடங்குவர். மக்கள்தொகையில் பெரும்பாலும் கத்தோலிக்க கிறிஸ்தவர்களாக உள்ளனர்.  அங்கு குறைந்த எண்ணிக்கையிலான இந்துக்கள் வாழ்கின்றனர். வெலிம் மக்கள் பெரும்பாலும் தங்களை வெல்லிகர் அல்லது வெலிம்கர் என்று குறிப்பிடுகிறார்கள். 

## வரலாறு

உலகப் புகழ்பெற்ற வரலாற்றாசிரியர் ஜார்ஜ் எம் மோரேசு, இன்றைய வெலிமில் வெல்லியாபுரா குடும்பத்தைப் பற்றி தனது கடம்பா குலா, பண்டைய வரலாறு மற்றும் இடைக்கால கர்நாடகா என்ற புத்தகத்தில் எழுதியுள்ளார்.  இப்பகுதியில் சாஷ்டா-தேவாவின் மகன் ஜெயகேசி மிகவும் சக்திவாய்ந்த ஆட்சியாளராக இருந்தார்    கடம்ப ராஜா முதலாம் ஜெயகேசியைப் பற்றி பொ.ச. 1054 வருடத்தைச் சேர்ந்த ஒரு கல் கல்வெட்டில் பனாஜ்நகானி (நவீன பனாஜி ) எனக் குறிப்பிடப்பட்டுள்ளது. மேற்கு கடலின் ஆண்டவருக்கு கன்னடமாக இருக்கும் பதவலேந்திரத்தின் பெயரை அவருக்கு வழங்குகிறார். கொங்கணின் இறையாண்மையாக இருந்த கடம்ப ஜெயகேசிக்கு மரியாதை செலுத்துவதற்காக அண்டை இராச்சியங்களைச் சேர்ந்த இளவரசர்களும் பிரபுக்களும் (இன்றைய சந்தோரில்) சந்திரபுரத்திற்குச் சென்றதாக பன்னிரண்டாம் நூற்றாண்டின் செப்புச் செதுக்கல்கள் வெளிப்படுத்துகின்றன.

'சேவியரியன் ஆராய்ச்சி மையத்தில்' உள்ள "வெல்லியாபுரா விரகல்" என்ற இடத்தை தக்க வைத்துக் கொள்ள ஜெயகேசி தனது போட்டியாளருடன் போரில் ஈடுபட்டதாகக் கூறுகிறார். வெல்லியாபுரா ஒரு தீர்க்கமான வெற்றியைப் பெற்றது. அது அவரது தெற்கு தலைநகராக இருந்தது. 1266/1345, அக்டோபர் 16 படுகொலைக்குப் பின்னர் அவர்களின் வளங்களின்படி, எஞ்சியிருக்கும் ராணி வினோமை தேவி, சந்திரபுராவில் உள்ள முகமதியர்களிடமிருந்து விலகி, வெலிமத்தின் அடிவாரத்தில் வெல்லியாபுரா அரச வளாகத்தில் ஒளிந்து கொண்டார். வெலிம் தளத்தில் காணப்படுகின்ற கன்னடத்தில் உள்ள கல்வெட்டுகள், சந்திரபுராவின் சூரியா-தேவா பொ.ச 1345 இல் இராணி வினோமாய்-தேவி  கொல்லப்பட்டு இறந்துவிட்டதாகவும், வெல்லியாபுராவில் அவரது மருமகன் ஜெயேச்யால் புனரந்தர தேவாவின் மகன் / பேரன் தகனம் செய்யப்பட்டதாகவும் கூறுகிறார்.    

வெலிமைச் சேர்ந்த அரசியல் தலைவரான ரோக் சந்தனா பெர்னாண்டசு சொந்தத் தொகுதியயான கோவா சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.  கோவாவின் சுதந்திரத்தில் அவரது சிறந்த பங்கிற்காக பிரதமர் இந்திரா காந்தியின் கைகளில் மதிப்புமிக்க தாம்ப்ரா பத்ரா தேசிய விருதைப் பெற்றவர்.

## மேற்கோள்கள்

## குறிப்புகள்
*
*

## வெளி இணைப்புகள்
* 
பகுப்பு:Coordinates on Wikidata
பகுப்பு:கோவா மாநிலத்திலுள்ள ஊர்களும் நகரங்களும்
ஜேக்கப் பெர்னெளலி

**ஜேக்கப் பெர்னெளலி** (Jacob Bernoulli)  (27 டிசம்பர் 1654  – 16 ஆகத்து 1705) என்பவர் ஒரு முக்கியமான கணிதவியலாளர் ஆவார்.  இவர் லெய்ப்னிசியன் நுண்கணிதத்தின் தொடக்க கால ஆதரவாளர் ஆவார்.  லைப்னிட்ஸ்-நியூட்டன் நுண்கணித  விவாதத்தின் போது கோட்பிரீட் லைப்னிட்சை ஆதரித்தார்.  இவர் தனது சகோதரர் ஜோகன் பெர்னெளலியுடன் எண்ணற்ற நுண்கணிதத்திற்கு பங்களிப்புகளைச் செய்துள்ளார். இவர் நுண்கணித வேறுபாடுகளின் நிறுவனர்களில் ஒருவர் ஆவார்.  இவர் அடிப்படைக்  கணித மாறிலியைக் கண்டுபிடித்தார்.  இருப்பினும், இவருடைய மிக முக்கியமான பங்களிப்புகளில் நிகழ்தகவு என்ற கணிதவியல் பிரிவிற்கானதாகும். 

## வாழ்க்கை வரலாறு
ஜேகப் பெர்னெளலி சுவிட்சர்லாந்தில் பேசெல் என்ற ஊரில் பிறந்தார்.  தனது தந்தையின் விருப்பத்தைத் தொடர்ந்து இவர் இறையியலைப் படித்தார்.  ஆனால், அவரது பெற்றோர்களின் விருப்பத்திற்கு மாறாக, கணிதம் மற்றும் வானியல்  ஆகியவற்றையும் படித்தார். 1676 ஆம் ஆண்டு முதல் 1682 ஆம் ஆண்டு வரை ஐரோப்பா முழுவதிலும் பயணம் செய்து கணிதம் மற்றும் அறிவியல் துறையின் முன்னணி ஆய்வாளர்களிடம் அத்துறையின் சமீபத்திய கண்டுபிடிப்புகள் பற்றி கற்றார்.  இவற்றில் ஜொஹான்ஸ் வான் வாவெரேன் ஹூட், இராபர்ட் வில்லியம் பாயில் மற்றும் ராபர்ட் ஹூக் ஆகியோரின்  ஆய்வுகளைப் பற்றியவை உள்ளடங்கும். 

பெர்னெளலி 1683 ஆம் ஆண்டில் சுவிட்சர்லாந்தின் பேசெல் பல்கலைக்கழகத்திற்கு வந்து இயந்திரவியலைக் கற்பிக்கத் தொடங்கினார். அவரது முனைவர் பட்ட ஆய்வுரையை1684 ஆம் ஆண்டு சமர்ப்பித்தார். அவரது ஆய்வுரை 1687 ஆம் ஆண்டில் அச்சிற்கு வந்தது.

1684 ஆம் ஆண்டில் பெர்னெளலி ஜுடித் ஸ்டூபானஸை மணந்தார். அவர்களுக்கு இரண்டு குழந்தைகள் பிறந்தனர். இந்தப் பத்தாண்டுகளில், அவர் வளமான ஆய்வு வாழ்க்கையைத் தொடங்கினார். அவரது பயணங்கள் அந்த நூற்றாண்டின் பல முன்னணி கணிதவியலாளர்கள் மற்றும் அறிவியலாளர்களுன் தொடர்பினை நிறுவிக் கொள்ள ஒரு வழி வகுத்தது. இந்தத் தொடர்புகளைத் தன் வாழ்நாள் முழுதும் தொடர்ந்தார். இந்தக் காலகட்டத்தில், அவர் கணிதத்தில் பல புதிய கண்டுபிடிப்புகளைப் பற்றி படித்தார். 

1687 ஆம் ஆண்டில் பேசெல் பல்கலைக்கழகத்தில் கணிதவியல் பேராசிரியராக பணியமர்த்தப்பட்டார். இதே பணியில் அவர்  தன் வாழ்நாள் முழுவதும் இருந்தார். இந்த காலகட்டத்தில் அவர் தனது சகோதரர் ஜோகன் பெர்னெளலிக்கு சில கணிதவியல் பாடங்களைக் கற்றுத் தந்தார்.  இந்த இரண்டு சகோதரர்களும் லைப்னிஸ் என்ற கணிதவியலாளரால் வகை நுண்கணிதத்தில் "பெரும மற்றும் சிறும சார்புகளுக்கான புதிய முறைகள்"  என்ற ஆய்வுக் கட்டுரையைப் படிக்கத் தொடங்கினர். இவர்களிருவரும் வான் ட்சிர்ன்ஹாசின் வெளியீடுகளையும் படித்தனர்.  நுண்கணிதத்தைப் பற்றிய லீப்னிசின் வெளியீடுகள் அந்தக் கால கணிதவியலாளர்களுக்கு மிகவும் தெளிவற்றவையாக இருந்தன என்பதையும், லீப்னிசின் கோட்பாடுகளைப் புரிந்துகொண்டு அவற்றைப் பயன்படுத்த முயற்சித்தவர்களில் பெர்னெளலிஸ் முதன்மையானவர் என்பதையும் புரிந்து கொள்ள வேண்டும்.

நுண்கணிதத்தின் பல்வேறு பயன்பாடுகளில் ஜேக்கப் தனது சகோதரருடன் ஒத்துழைத்தார். இருப்பினும், ஜோஹனின் சொந்த கணித மேதமை முதிர்ச்சியடையத் தொடங்கியதால் இரு சகோதரர்களுக்கிடையேயான ஒத்துழைப்பின் சூழ்நிலை போட்டியாக மாறியது. அவர்கள் இருவரும் ஒருவருக்கொருவர் அச்சில் தாக்கிக் கொண்டனர். ஒருவருக்கொருவர் திறமைகளை சோதிக்க கடினமான கணித சவால்களை முன்வைத்தனர். 1697 ஆம் ஆண்டில், இருவருக்கும் இடையேயான உறவு முற்றிலுமாக முறிந்தது.

## மேற்கோள்கள்

பகுப்பு:1705 இறப்புகள்
பகுப்பு:சுவிட்சர்லாந்து கணிதவியலாளர்கள்
பகுப்பு:சுவிட்சர்லாந்து அறிவியலாளர்கள்
பகுப்பு:1654 பிறப்புகள்
மெய்யியல் ஏரணம்

**மெய்யியல் ஏரணம்** (*Philosophical logic*) என்பது மெய்யியல் பிரச்சனைகளைத் தீர்க்கவோ அல்லது அது குறித்த விவாதத்தை மேம்படுத்தவோ மரபார்ந்த வழியில் பயன்படுத்தப்பட்டு வந்த , அங்கீகரிக்கப்பட்ட ஏரண முறைகள் உள்ளடங்கிய மெய்யியல் புலத்தினைக் குறிப்பனவாகும் . இவற்றுள் சைபில் வோல்ஃபிராம் என்பவர்

வாதம், பொருள், உண்மை ஆகியன பற்றிய படிப்பு என்றும், கோலின் மெக்கின் என்பவர் அடையாளம், இருத்தல், அறிக்கையிடல், தேவை, மற்றும் உண்மை ஆகியனவற்றையும் மெய்யியல்   பாடப் புத்தகத்தின் முக்கியத் தலைப்புகளாக முன்னிலைப் படுத்துகின்றனர்

மெய்யியல் ஏரணம் என்பது மரபார்ந்த, மரபு சார் ஏரணம் என்பனவற்றின் நீட்சிகளையும், மாற்றுகளையும் குறிப்பிடும்  மரபுசாரா ஏரணத்தையும் விளக்குகிறது. இவை ஜான் பி. பர்கஸ் எழுதிய ஃபிலாசஃபிக் லாஜிக்  ,   தி ப்ளாக்வெல் கம்பேனியன் டு ஃபிலாசஃபிக் லாஜிக், அல்லது  டோவ் எம். கப்பே மற்றும் ஃபரான்ஸ் கியுந்தனர் ஆகியோர் தொகுத்த  பல் தொகுதி கொண்ட ஹேன்ட்புக் ஆஃப் ஃபிலாசஃபிக் லாஜிக் ஆகிய பிரதிகளில் மிகுந்த கவனம் பெறுகின்றன.

பகுப்பு:ஏரணம்
மு. கார்த்திகேயப் புலவர்

**மு. கார்த்திகேயப் புலவர்** (1819 - 1898) ஈழத்துத் தமிழறிஞரும், புலவரும், நாடகாசிரியரும், இதழாசிரியரும் ஆவார். வேதாகமங்களை நன்கு கற்றறிந்தவர். 1886 ஆம் ஆண்டில் *[[உதயபானு]]* என்ற இதழை ஆரம்பித்து வெளியிட்டு வந்தார்.

## வாழ்க்கைக் குறிப்பு
யாழ்ப்பாணம், காரைநகரில் முருகேசையர் என்பவருக்குப் பிறந்தவர் கார்த்திகேயப் புலவர். தனது தந்தையிடம் இருந்து தமிழையும், காரைநகரைச் சேர்ந்த சுவாமிநாத தேசிகரிடம் இருந்து வடமொழியையும் கற்றார். பின்னர் தமதூரைச் சேர்ந்த சண்முகம்பிள்ளை என்பவரிடம் கல்வி கற்றார். ஆறுமுக நாவலரின் ஆசிரியரான இருபாலை சேனாதிராச முதலியாரிடம் தமிழ் இலக்கணத்தை முறையாகப் பயின்றார். தமது ஊரிலேயே பாடசாலை ஒன்றை ஆரம்பித்து அதன் ஆசிரியராக இருந்து பல மாணவர்களைப் பயிற்றுவித்தார்.

## நாடகங்கள்
கார்த்திகேயப் புலவர் கந்த புராணத்தில் வரும் சூரபதுமனின் சரித்திரத்தை நாடகமாக இயற்றி நடிப்பித்தார். மகாபாரதக் கதாபாத்திரமான சந்திரவண்னனின் சரித்திரத்தையும் நாடகமாக எழுதினார்.

## எழுதிய நூல்கள்
இளமையிலேயே கவிகள் இயற்றும் ஆற்றல் பெற்றிருந்த இவர் தமது தந்தையால் பாடப்பெற்ற *தன்னையமகவந்தாதியின்* கடைசி 30 செய்யுள்களையும் பாடி நிரப்பினார். இவர் இயற்றிய நூல்கள்:

* திருத்தில்லைப் பல்சந்தமாலை
* திண்ணபுரத் திரிபந்தாதி
* நகுலேசரியமக அந்தாதி
* திக்கைத் திரிபந்தாதி
* வண்ணைத் திரிபந்தாதி

## மேற்கோள்கள்

பகுப்பு:1819 பிறப்புகள்
பகுப்பு:1898 இறப்புகள்
பகுப்பு:ஈழத்துப் புலவர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்துத் தமிழறிஞர்கள்
ஏ. கே. டி மெட்ரிகுலேசன் மேல்நிலைப் பள்ளி

ஏ.கே.டி. அகாடமி மெட்ரிகுலேஷன் மேல்நிலைப்பள்ளி கள்ளக்குறிச்சி பகுதியில் அமைந்துள்ளது. இந்த பள்ளி 1990 இல் தொடங்கப்பட்டது.

## படகாட்சிகள்

படிமம்:AKTschoolEntrance.JPG|பள்ளி நுழைவாயில்
படிமம்:AKT building.JPG|விளையாட்டு மைதானம்
படிமம்:Akt school.jpg|பிரதான கட்டிடம்


## இருப்பிடம்
ஏ.கே.டி. அகாடமி வளாகம்   பரப்பளவில் அமைந்துள்ளது. இப்பள்ளி கள்ளக்குறிச்சி மாவட்டத்திலிருந்து 2 கிலோமீட்டர் தொலைவில் சேலம் - சென்னை தேசிய நெடுஞ்சாலையில் அமைந்துள்ளது (விழுப்புரத்திலிருந்து 72 கி.மீ.), தமிழ்நாடு, இந்தியா.

## ஏ.கே.டி.யின் கீழ் உள்ள நிறுவனங்கள்

* ஏ.கே.டி. அகாடமி மெட்ரிகுலேஷன் மேல்நிலைப்பள்ளி,
* ஏ.கே.டி. நினைவு வித்யா சாகேத் மூத்த மேல்நிலைப்பள்ளி (சி.பி.எஸ்.இ),
* ஏ.கே.டி. நினைவு பள்ளி (மாநில வாரியம் {இ / த}),
* ஏ.கே.டி. நினைவு பொறியியல் மற்றும் தொழில்நுட்ப கல்லூரி,
* ஏ.கே.டி. ஆசிரியர் பயிற்சி நிறுவனம்,
* ஏ.கே.டி. பி.எட்., எம்.எட்., கல்லூரி,
* ஏ.கே.டி. பாலிடெக்னிக் கல்லூரி,
* ஏ.கே.டி. ஐஐடி-நீட் அகாடமி

## கல்வி சாதனைகள்
10 வது மெட்ரிகுலேஷன்

* 1996 - 1997 - விழுப்புரம் மாவட்டத்தில் முதல் 1024/1100 மற்றும்  இரண்டாவது 1009/1100 இடம்.
* 1998 - 1999 - விழுப்புரம் மாவட்டத்தில் முதல் இடம் 1020/1100.
* 2006 - 2007  - விழுப்புரம் மாவட்டத்தில் முதல் 1056/1100 மற்றும்  இரண்டாவது 1048/1100 இடம்.

12 வது உயர்நிலை

* 2003 - 2004 - விழுப்புரம் மாவட்டத்தில் முதல் இடம்  1170/1200 ( ராஜேஷ்) மற்றும்  இரண்டாவது 1155/1200 இடம்.
* 2004 - 2005 -  விழுப்புரம் மாவட்டத்தில் முதல் இடம் 1164/1200
* 2005 - 2006 - விழுப்புரம் மாவட்டத்தில் மூன்றாவது 1152/1200 (ஆர்.அரவிந்த்குமார்) மற்றும் நான்காவது 1150/1200 (ஆர்.ரவி சந்திரன்) இடம்.
* 2006 - 2007 - விழுப்புரம் மாவட்டத்தில்  முதல் 1177/1200 (மாநில தரவரிசையில்  5 வது இடம் )* மற்றும் மாவட்டளவில் இரண்டாவது 1163/1200 இடம்.
* 2007 - 2008 - விழுப்புரம் மாவட்டத்தில் முதலிடம் 1179/1200 (மாநில தரவரிசையில்  4 வது இடம்  ) (ஹரிநிவாஸ்.வி).

பகுப்பு:தமிழ்நாட்டிலுள்ள பதின்மப் பள்ளிகள்
பகுப்பு:கள்ளக்குறிச்சி மாவட்டத்திலுள்ள பள்ளிகள்
அஸ்வின் குமார்

**அஸ்வின் குமார்** என்பவர் கோயம்புத்தூரில் பிறந்த தமிழ் தொலைக்காட்சி மற்றும் திரைப்பட நடிகர் ஆவார். இவர் 2009 ஆம் ஆண்டு முதல் செல்லமே (2009-2012), தாமரை (2014-2018), குலதெய்வம் (2017-2018), லட்சுமி கல்யாணம் (2017) போன்ற பல தொடர்களில் நடித்துள்ளார்.

## தொடர்கள்

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:கர்நாடக நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
அறிவான்

**அறிவான்** என்பது நவம்பர் 11, 2019 முதல் 13 பெப்ரவரி 2020 ஆம் ஆண்டு வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் காவல் தொலைக்காட்சி தொடர் ஆகும். இந்த தொடருக்கு ராஜா தமிழ்மாறன் மற்றும் குமரன் சுந்தரம் ஆகியோர் திரைக்கதை எழுத, குமரன் சுந்தரம், டோன் அரவிந்த் மற்றும் வேல்முருகன் ஆகியோர் இயக்கியுள்ளார். இந்த தொடரில் ஜபு டீன், ஜேம்ஸ் குமார், காயத்ரி சேகர், உதய சௌந்தரி, ஆர். வெங்கா ஆகியோர் முதன்மைக் கதாபாத்திரத்தில் நடித்துள்ளனர்.

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:தமிழ் காவல் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
கிருஷ்ணா (தொலைக்காட்சி நடிகர்)

**கிருஷ்ணா** (Krishna) இவர் தமிழ் நடிகரும்,மாதிரி  நடிகருமாவார். இவர் 2003ஆம் ஆண்டு முதல் சஹானா (2003), சிதம்பர ரகசியம் (2004-2005), செல்வி (2005), தெய்வமகள் (2013-2018) போன்ற பல தொலைக்காட்சி தொடர்களில் நடித்துள்ளார். 2013ஆம் ஆண்டு தெய்வமகள் என்ற தொடரில் நடித்ததன் மூலம் மிகவும் பிரபலமான நடிகர் ஆனார்.

## ஆரம்பகால வாழ்க்கை

கிருஷ்ணா ஆகத்து 1, 1981  இல் தமிழ்நாட்டில் சென்னையில் ரகுநந்தன் மற்றும் நளினி ஆகியோருக்கு மகனாகப் பிறந்தார். இவரின் பெற்றோர் இவரது சிறுவயதிலேயே புதுடில்லிக்கு குடிபெயர்ந்தனர். இவர் தனது பள்ளி படிப்பையும், கல்லூரி படிப்பையும் புதுதில்லியில் மேற்கொண்டார்.

## திரைப்பட வாழ்க்கை

தனது நடிப்பின் மீது கொண்ட காதலால் சென்னைக்கு நகர்ந்தார். இயக்குநர் சிகரம் பாலச்சந்தர் இயக்கிய **சஹானா** என்ற தொடரில் கதாநாயகனாக 2003ஆம் ஆண்டு அறிமுகமானார். இந்த தொடர் 1985 இல் வெளியான சிந்து பைரவி என்ற திரைப்படத்தின் தொடர்ச்சியாக எடுக்கப்பட்டுள்ளது.

அதைத் தொடர்ந்து **சிதம்பர ரகசியம்** என்ற மர்மத்தொடரிலும் 2005ஆம் ஆண்டு நடிகை ராதிகா சரத்குமார் தயாரித்து நடித்த **செல்வி** என்ற தொடரிலும் நடித்தார். இந்தத் தொடர்கள் சன் தொலைக்காட்சியில் ஒளிபரப்பானது. 2004ஆம் ஆண்டு நடிகர் கமல்ஹாசன் நடித்த வசூல்ராஜா எம்.பி.பி.எஸ் என்ற திரைப்படத்தில் நடிக்க வாய்ப்பு கிடைத்தது ஆனால் சர்தர்ப்ப சூழ்நிலையால் அந்த திரைபபடத்தில் நடிக்க முடியமால் போனது. அதைத் தொடர்ந்து 2006இல் இயக்குநர் சரண் இயக்கிய இதயத்திருடன் என்ற திரைபபடம் மூலம் திரைபடத்துறைக்கு அறிமுகமானார்.

இதை தொடர்ந்து ஈரம் (2009), ஆனந்தபுரத்து வீடு (2010) போன்ற திரைப்படங்களில் நடித்து வந்தார். 2013ஆம் ஆண்டில் சன் தொலைக்காட்சியில் தெய்வமகள் என்ற த் தொடரில் பிரகாஷ் என்ற கதாபாத்திரத்தில் நடித்தார். இவருக்கு ஜோடியாக வாணி போஜன் நடித்திருந்தார். இந்த தொடர் மிகவும் வெற்றி அடைந்தது. சிறந்த ஜோடி, சிறந்த கதாநாயகன் போன்ற விருதுகளையும் சன் குடும்ப விருதுகளில் வென்றுள்ளார்.

## தனிப்பட்ட வாழ்க்கை
இவர் 2010ஆம் ஆண்டு ஆனந்தபுரத்து வீடு என்ற திரைபபடத்தில் நடிகை சாயா சிங்  உடன் இணைத்து நடிக்கும் பொது இருவரும் காதலித்து வந்தனர். 2012ஆம் ஆண்டு இருவரும் திருமணம் செய்து கொண்டனர்.
 
## தொடர்கள்

## திரைப்படங்கள்

## மேற்கோள்கள்

## புற இணைப்புகள்
*

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தெலுங்கு தொலைக்காட்சி நடிகர்கள்
அர்னாவ்

**அர்னாவ்** அல்லது **அம்ஜத் கான்** என்பவர் தமிழ்த் தொலைக்காட்சி நடிகர் மற்றும் மாதிரி நடிகர் ஆவார். இவர் 2014ஆம் ஆண்டிலிருந்து சக்தி (2014-2015), கேளடி கண்மணி (2015-2017) போன்ற தொலைக்காட்சி தொடர்களில் முதன்மை கதாபாத்திரங்களில் நடித்து வருகின்றார்.

## தொடர்கள்

## விருதுகள்

## மேற்கோள்கள்

பகுப்பு:தமிழ் ஆண் மாதிரிகள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
நானக் சிங்

**நானக் சிங்** (ஆங்கிலம்: Nanak Singh) பிறப்பு: 1897 சூலை 4 - இறப்பு: 1971 டிசம்பர் 28 ) 'ஹன்ஸ்ராஜ்' என்ற பெயரில் பிறந்த இவர் ஒரு இந்திய கவிஞரும், பாடலாசிரியரும் மற்றும் பஞ்சாபி மொழியின் புதின ஆசிரியரும் ஆவார். இந்தியாவின் சுதந்திர இயக்கத்திற்கு ஆதரவாக அவரது இலக்கியப் படைப்புகள் ஆங்கிலேயர்கள் அவரைக் கைது செய்ய வழிவகுத்தன. அவர் இலக்கியப் பாராட்டைப் பெற்ற பல புதினங்களை வெளியிட்டுள்ளார்.

## ஆரம்பகால வாழ்க்கை

பாக்கித்தானின் ஜீலம் மாவட்டத்தில் ஏழை பஞ்சாபி இந்து குடும்பத்தில் 'ஹன்ஸ் ராஜ்' என்ற பெயரில் நானக் சிங் பிறந்தார். பின்னர் அவர் சீக்கிய மதத்தை ஏற்றுக்கொண்ட பிறகு தனது பெயரை நானக் சிங் என்று மாற்றினார். அவர் முறையான கல்வியைப் பெறவில்லை என்றாலும், வரலாற்று நிகழ்வுகள் குறித்த வசனங்களை சிறு வயதிலேயே எழுதத் தொடங்கினார். பின்னர், குருத்வாரா சீர்திருத்த இயக்கத்தில் சேர சீக்கியர்களை ஊக்குவித்ததில், அதற்கான பக்திப் பாடல்களை சிங் எழுதத் தொடங்கினார். 1918 ஆம் ஆண்டில், அவர் தனது முதல் புத்தகமான *சத்குரு மெக்மாவை* எழுதினார். அதில் சீக்கிய குருக்களைப் புகழ்ந்து பாடும் பாடல்கள் இருந்தன. இது அவரது வணிக ரீதியாக வெற்றிகரமான முதல் இலக்கியப் படைப்பாகக் கருதப்படுகிறது.

## இந்திய சுதந்திர இயக்கம்

1919 ஏப்ரல் 13, அன்று, அமிர்தசரசில் வைசாக்கி (பஞ்சாபி புத்தாண்டு) நாளில் ஜலியன்வாலா பாக் படுகொலை என அறியப்பட்ட அமைதியான பேரணியில் பங்கேற்றவர்களில் 379 பேர் பிரித்தன் துருப்புக்கள் சுட்டுக் கொல்லப்பட்டனர். படுகொலையில் கொல்லப்பட்ட இரண்டு நண்பர்களுடன் சிங் இருந்தார். இந்த சம்பவம் காலனித்துவ ஆட்சியை கேலி செய்து *கோமெய்னி விசயன்ஸ்* - *ப்ளடி [[வைசாக்கி]] ([[வைசாக்கி|பஞ்சாபி புத்தாண்டு]])* என்ற ஒரு காவியக் கவிதையை எழுதத் தூண்டியது. அவரது ஆத்திரமூட்டும் வெளியீடு குறித்து பிரித்தன் அரசு கவலைப்பட்டு புத்தகத்தை தடை செய்தது.

அகாலி இயக்கத்தில் சேர்ந்து இந்தியாவின் சுதந்திரப் போராட்டத்தில் சிங் பங்கேற்றார். அகாலி இதழ்களின் ஆசிரியரானார். இதை பிரித்தன் அரசு கவனித்து வந்தது. சட்டவிரோத அரசியல் நடவடிக்கைகளில் பங்கேற்றதாக சிங் மீது குற்றம் சாட்டப்பட்டு லாகூரின் போர்ஸ்டல் சிறைக்கு அனுப்பப்பட்டார். குரு கா பாக் மோச்சா ஆர்ப்பாட்டத்தின் போது அமைதியான சீக்கியர்கள் மீது ஆங்கிலேயர்கள் காட்டுமிராண்டித்தனத்தையும் அடக்குமுறையையும் தனது இரண்டாவது கவிதைத் தொகுப்பான *ஜாக்மி தில் என்பதில்* விவரித்தார். இது  1923 சனவரயில் வெளியிடப்பட்டது, இதுவும் வெளியிடப்பட்ட இரண்டு வாரங்களுக்குள் தடை செய்யப்பட்டது.

சிறையில் இருந்த காலத்தில் சிங் பல புதினங்களை எழுதினார், இதில்  குர்முகியின் சாதாரண எழுத்து முறையில் (பஞ்சாபி) 40,000 பக்கங்கள் உள்ளன.

1960 இல் பஞ்சாபின் மிக உயர்ந்த இலக்கிய விருது உட்பட பல விருதுகளுடன் அவர் பகிரங்கமாக அங்கீகரிக்கப்பட்டார். இவரது சிறந்த வரலாற்று புதினமான *இக் மியான் தோ தல்வரன்* ( *ஒரு உறை மற்றும் இரண்டு வாள்*, 1959), அவருக்கு 1962 இல் இந்தியாவின் மிக உயர்ந்த இலக்கிய கௌரவமான சாகித்திய அகாதமி விருதை*வென்றது* .

## மரபுரிமை
1997 இல் இவரது நூற்றாண்டு விழா கொண்டாடப்பட்டது. சிங்கின் நினைவாக, இந்தியாவின் பிரதமர் இந்தர் குமார் குஜ்ரால் 1998 இல் அவரது உருவத்துடன் கூடிய ஒரு அஞ்சல் முத்திரையை வெளியிட்டார்.

## குறிப்புகள்

பகுப்பு:1971 இறப்புகள்
பகுப்பு:1897 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:சாகித்திய அகாதமி விருதுகள்
பகுப்பு:சாகித்திய அகாதமி விருது பெற்றோர்
பகுப்பு:பஞ்சாபி எழுத்தாளர்கள்
நார்பெர்ட் எலியாஸ்

thumb
**நார்பெர்ட் எலியாஸ்** (   ; 22 ஜூன் 1897 &ndash; 1 ஆகஸ்ட் 1990) ஒரு ஜெர்மன் சமூகவியலாளர் ஆவார். பின்னர் இவர் பிரித்தானிய குடிமகனாக ஆனார். அவர் நாகரிகமயமாக்கல்/நாகரிகமய நீக்கல் செயல்முறைகளின் கோட்பாட்டிற்காக நன்கு பிரபலமானவர் ஆவார்.

## வாழ்க்கை வரலாறு
எலியாஸ் 22 ஜூன் 1897 அன்று பிரஸ்ஸியாவின் சிலேசியா மாகாணத்தில் உள்ள பிரெஸ்லாவில் (இன்று: வ்ரோகாவ்) ஹெர்மன் மற்றும் சோஃபி காலெவ்ஸ்கிக்கு பிறந்தார். இவரின் தந்தை ஜவுளித் தொழிலில் தொழிலதிபர் ஆவார். 1915 ஆம் ஆண்டில் அபிதூரைக் கடந்து சென்ற அவர், முதலாம் உலகப் போரில் செர்மன் இராணுவத்திற்காக தானாக முன்வந்து பணியாற்றினார். இவர் தந்தி பணியாளராகப் பணியாற்றினார். முதலில் கிழக்கு அணியிலும், பின்னர் மேற்கு அணியிலும் இவர் பணியாற்றினார். 1917 ஆம் ஆண்டில் நரம்பு மண்டல செயலிழப்பிற்கு ஆளான பின்னர், அவர் சேவைக்கு தகுதியற்றவர் என்று அறிவிக்கப்பட்டு, மருத்துவ ஏவலராக ப்ரெஸ்லாவுக்கு அனுப்பப்பட்டார். அதே ஆண்டில், எலியாஸ் ப்ரெஸ்லாவ் பல்கலைக்கழகத்தில் தத்துவம், உளவியல் மற்றும் மருத்துவம் ஆகியவற்றை படிக்கத் தொடங்கினார், கூடுதலாக ஐடேல்பெர்க் பல்கலைக்கழகம் மற்றும் ப்ரீபர்க் பல்கலைக்கழகங்களில் தலா ஒரு பருவ காலத்தை செலவிட்டார். ஐடேல்பர்க் பல்கலைக்கழகத்தில்  கார்ல் ஜாஸ்பர்ஸ் சொற்பொழிவுகளில் கலந்து கொண்டார்) மற்றும் 1919 மற்றும் 1920 ஆம் ஆண்டுகளில் ஃப்ரீபர்க் பல்கலைக்கழகத்தில் நுழைவுத் தேர்வில் தேர்ச்சி பெற்ற பின்னர் 1919 இல் மருத்துவத்தை விட்டு விலகினார். உயர் பணவீக்கத்தால் தனது தந்தையின் செல்வம் குறைந்த பின்னர் தனது படிப்புக்கு நிதியளிப்பதற்காக, உள்ளூர் வன்பொருள் தொழிற்சாலையில் 1922 இல் ஏற்றுமதித் துறையின் தலைவராக ஒரு வேலையை மேற்கொண்டார். 1924 ஆம் ஆண்டில், அவர் புதிய- கான்டியனிசத்தின் பிரதிநிதியான ரிச்சர்ட் எனிக்ஸ்வால்ட் மேற்பார்வையில் *எண்ணம் மற்றும் தனிநபர்* என்ற தலைப்பில் தத்துவத்தில் முனைவர் பட்டம் பெற்றார். தனது ஆய்வுக் கட்டுரை குறித்து தனது மேற்பார்வையாளருடன் கடுமையான தகராறுக்கு வழிவகுத்த புதிய கான்டியனிசத்திலிருந்து சமூக அம்சம் இல்லாதது குறித்து ஏமாற்றமடைந்த எலியாஸ் தனது மேலதிக ஆய்வுகளுக்காக சமூகவியலுக்கு திரும்ப முடிவு செய்தார்.

இவர் ப்ரெஸ்லாவில் இருந்த ஆண்டுகளில், 1925 வரை, எலியாஸ் ஜெர்மன் சியோனிச இயக்கத்தில் ஆழ்ந்த ஈடுபாடு கொண்டிருந்தார், மேலும் ஜெர்மன்-யூத இளைஞர் இயக்கமான "ப்ளாவ்-வெயிஸ்" (ப்ளூ-வைட்) க்குள் முன்னணி அறிவாற்றல் உடைய நபராக செயல்பட்டார். இந்த ஆண்டுகளில் அவர் எரிச் ஃப்ரோம், லியோ ஸ்ட்ராஸ், லியோ லோவெந்தால் மற்றும் கெர்ஷோம் ஸ்கோலெம் போன்ற பிற இளம் சியோனிஸ்டுகளுடன் பழகினார். 1925 ஆம் ஆண்டில், எலியாஸ் ஐடெல்பெர்க்கிற்கு குடிபெயர்ந்தார், அங்கு ஆல்ஃபிரட் வெபர் அவரை நவீன அறிவியலின் வளர்ச்சியைப் பற்றிய ஒரு பழக்கவழக்கத்திற்கான (இரண்டாவது புத்தகத் திட்டம்) வேட்பாளராக ஏற்றுக்கொண்டார். 1933 ஆம் ஆண்டில் அவர் பாரீசுக்குத் தப்பியோடினார். எலியாசின் வயதான பெற்றோர் ப்ரெஸ்லாவிலேயே தங்கியிருந்தனர். எலியாசின் தந்தையார் 1940 ஆம் ஆண்டு அங்கேயே இறந்தார். 1942 ஆம் ஆண்டு ஆகத்து 30 ஆம் நாள் எலியாசின் தாயார் நாசி அரசியல் கைதிகளின் முகாமிற்கு கொண்டு செல்லப்பட்டு செப்டம்பர் 29 ஆம் நாள் கொல்லப்பட்டிருக்கலாம் என்று கருதப்படுகிறது.

## மேற்கோள்கள்

பகுப்பு:செருமானிய மெய்யியலாளர்கள்
பகுப்பு:1990 இறப்புகள்
பகுப்பு:1897 பிறப்புகள்
நாராயண் ஜெகதீசன்

**நாராயண் ஜெகதீசன்** (*Narayan Jagadeesan*, பிறப்பு: டிசம்பர் 24, 1995) என்பவர் ஒரு இந்திய துடுப்பாட்டக்காரர் ஆவார். இவர் அக்டோபர் 27, 2016 அன்று 2016–17 ரஞ்சி டிராபியில் தமிழ்நாடு அணிக்காக முதல்-தரப் போட்டிகளில் அறிமுகமானார், அதில் அவர் ஆட்ட நாயகன் விருதை வென்றார். 30 ஜனவரி 2017 அன்று நடைபெற்ற 2016–17 இன்டர் ஸ்டேட் இருபது20 போட்டியில் தமிழ்நாடு அணிக்காக இருபது20 போட்டிகளில் அறிமுகமானார். இவர் ஐபிஎல் 2018 இல் விளையாடுவதற்காக சென்னை சூப்பர் கிங்ஸ்  அணியால் 20 லட்சம் ரூபாய்க்கு ஏலத்தில் வாங்கப்பட்டார். பிப்ரவரி 25, 2017 அன்று 2016–17 விஜய் ஹசாரே டிராபியில் தமிழகத்திற்காக  பட்டியல் அ போட்டிகளில் அறிமுகமானார்.

ஜனவரி 2018இல் நடைபெற்ற 2018 ஐபிஎல் ஏலத்தில் இவரை சென்னை சூப்பர் கிங்ஸ் அணி வாங்கியது.

## மேற்கோள்கள்

பகுப்பு:கோவை மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1995 பிறப்புகள்
மாலிக் ராம்

thumb|மாலிக் ராம்
**மாலிக் ராம்** (ஆங்கிலம்: Malik Ram) (1906-1993) என்ற புனைப்பெயரில் அறியப்படும் மாலிக் ராம் பவேஜா என்பவர் இந்தியாவில் புகழ்பெற்ற ஒரு உருது, பாரசீக மற்றும் அரபு அறிஞராவார். 1983 ஆம் ஆண்டில் தாசுகிரா-இ-மூசிரீன் என்ற படைப்பிற்காக சாகித்திய அகாதமி விருதைப் பெற்றார்.   

உருது மற்றும் பாரசீக கவிஞரான மிர்சா காலிப்  சர்வதேச அளவில் பாராட்டப்பட்டவர். மாலிக் ராம், அவரது காலத்தின் முன்னணி உருது எழுத்தாளர்கள் மற்றும் விமர்சகர்களில் ஒருவராக இருந்தார். அவர் தனது வாழ்நாளில் சுமார் எண்பது படைப்புகளை வெளியிட்டுள்ளார். அதில் அவர் திருத்தியவை உட்பட. இவரது படைப்புகள் உருது, பாரசீக, அரபு மற்றும் ஆங்கில மொழிகளில் வெளி வந்துள்ளன. ஆனால் முக்கியமாக உருது மொழியில் அதிகம் வெளி வந்துள்ளன. மேலும் அவை இலக்கிய, மத மற்றும் வரலாற்று பாடங்களை உள்ளடக்கியது.  கூடுதலாக, அவர் இந்தியாவிலும் பாக்கிததானிலும் உள்ள இலக்கிய பத்திரிகைகளுக்காக உருது மொழியில் 200 க்கும் மேற்பட்ட பாலுணர்வுக் கட்டுரைகளை எழுதியுள்ளார்.  

## சுயசரிதை

மாலிக் ராம்  1906 திசம்பர் 22 அன்று பாலியாவில் பிறந்தார். வசிராபாத்தில் பள்ளி படித்த பிறகு, லாகூரில் உள்ள அரசு கல்லூரியில் கல்வி பயின்றார். 1931 மற்றும் 1937 க்கு இடையில் அவர் ஒரு பத்திரிகையாளராக பணியாற்றினார். முதலில் அவர் லாகூர் மாதாந்திர இலக்கிய இதழான நைராங்-இ-கயலின் இணை ஆசிரியராக இருந்தார்  பின்னர் அதன் ஆசிரியரானார். உண்மையில் அவர் அந்த நேரத்தில் லாகூர் வாராந்திர *ஆர்யா கெஜட்டின்* ஆசிரியராகவும் இருந்தார். பின்னர், ஜனவரி 1936 முதல் ஜூன் 1936 வரை, லாகூர் நாளேடான *பாரத் மாதாவின்* உதவி ஆசிரியராக இருந்தார்.  1939 முதல் 1965 வரை அவர் இந்திய வெளியுறவுத்துறையில் பணியிலிருந்தார். ஆசியா, மத்திய கிழக்கு மற்றும் ஐரோப்பாவில் உள்ள பல நாடுகளுக்கு, நேரம் அனுமதிக்கும்போதெல்லாம், அவற்றின் காப்பகங்கள், நூலகங்கள் மற்றும் அருங்காட்சியகங்களில் பதிவுசெய்யப்பட்ட கிழக்கத்திய நூல்கள் மற்றும் கையெழுத்துப் பிரதிகளைக் காண அல்லது படிக்க அவர் தனது வெளிநாட்டு இடுகைகள் மற்றும் பணிகளைப் பயன்படுத்திக் கொண்டார். 

1965 ஆம் ஆண்டில், அரசுப் பணியிலிருந்து ஓய்வு பெற்ற பின்னர், இந்தியாவின் தேசிய கடிதங்கள் அகாதமியில், புதுதில்லியில் உள்ள சாகித்ய அகாடமியில் சேர்ந்தார். அங்கு அவர் அதன் உருது பிரிவின் பொறுப்பாளராக இருந்தார் மேலும் மௌலானா அபுல் கலாம் ஆசாத்தின் முழுமையான படைப்புகளையும் திருத்தியுள்ளார்.  ஜனவரி 1967 இல், அவர் தனது சொந்த காலாண்டு இலக்கிய மதிப்பாய்வான *தக்ரீரைத்* தொடங்கினார். அதன் ஆசிரியராக அவர் இளம் உருது ஆராய்ச்சி அறிஞர்கள் மற்றும் எழுத்தாளர்களின் அமைப்பான டெல்லியில் உள்ள *இல்மி* *மச்லிசிடன்* போன்றவர்களுடன் தீவிரமாக தொடர்பிலிருந்தார். அவர் இறக்கும் வரை அவரே ஒரு சிறந்த எழுத்தாளராக இருந்தார். 

அவர் இறப்பதற்கு சற்று முன்பு, அவர் தனது முழு புத்தகங்களையும் கையெழுத்துப் பிரதிகளையும் டெல்லியில் உள்ள ஜாமியா அம்டார்ட் பல்கலைக்கழக நூலகத்திற்கு நன்கொடையாக வழங்கினார். அங்கு அவை *மாலிக் ராம் சேகரிப்பாக* வைக்கப்பட்டுள்ளன.  அவர் 1993 ஏப்ரல் 16, அன்று புதுதில்லியில் தனது 86 வயதில் இறந்தார். 

## இலக்கிய விருதுகள்
மாலிக் ராம் தனது முதல் இலக்கிய பரிசான மணிக்கட்டு கடிகாரத்தை உருது மொழியில் 'மதம் மற்றும் காரணம்' பற்றிய கட்டுரைக்காக 1925 இல் தனது மாணவ நாட்களில் ஒரு இலக்கியப் போட்டிக்காக எழுதினார். இந்த விருது, *அர்மகன்-ஐ மாலிக் திரைப்படத்தில்* அலி ஜவாத் ஜைதி எப்போதுமே அவருக்கு நிறையவே இருந்தது என்று கூறுகிறது. 

## குறிப்புகள்

பகுப்பு:1993 இறப்புகள்
பகுப்பு:1906 பிறப்புகள்
பகுப்பு:சாகித்திய அகாதமி விருதுகள்
பகுப்பு:சாகித்திய அகாதமி விருது பெற்றோர்
பல்வந்த் கார்கி

**பல்வந்த் கார்கி** (ஆங்கிலம்: Balwant Gargi) (பிறப்பு: 1916 திசம்பர் 4 - இறப்பு: 2003 ஏப்ரல் 22) இவர் ஒரு பஞ்சாபி மொழி நாடக ஆசிரியரும், நாடக இயக்குநரும், புதின ஆசிரியரும், சிறுகதை எழுத்தாளரும் மற்றும் கல்வியாளருமாவார். 

## ஆரம்பகால வாழ்க்கை

1916 டிசம்பர் 4, அன்று பஞ்சாபிலுள்ள பதிந்தா மாவட்டத்தில் நீதா காண்தன் என்ற இடத்தில், 1800 ஆண்டுகள் பழமையான வரலாற்று கோபிந்த் கோட்டைக்கு அருகிலுள்ள நீதா மால் தெருவில் உள்ள ஒரு வீட்டில் பிறந்தார்.  இது இரசியா சுல்தான்  சிறையில் அடைக்கப்பட்ட புகழ் பெற்ற ஒரு இடமாகும்.  நீர்ப்பாசனத் துறையின் தலைமை எழுத்தராக இருந்த சிவ் சந்த் என்பவருக்கு இரண்டாவது மகனாவார். அவர் இந்திய மற்றும் பஞ்சாபி இலக்கிய உலகில் வரலாற்றை உருவாக்குபவரகராக மாறினார்.

கார்கி லாகூரிலுள்ள அரசு கல்லூரியில் படித்தார். பின்னர், லாகூரில் உள்ள போர்மன் கிறித்தவ கல்லூரியில் ஆங்கிலத்தில் முதுகலையும், அரசியலில் முதுகலையும் முடித்தார். அவர் காங்க்ரா பள்ளத்தாக்கிலுள்ள தனது பள்ளியில் நோரா ரிச்சர்ட் என்பவருடன் நாடகத்தையும் பயின்றார்.

## நாடகங்கள்

பல்வந்த் கார்கி, கார்கி *லோகா குத்*, *கெசுரோ*, *கனக் தி பல்லி*, *சோக்னி மகிவால்*, *சுல்தான் ரசியா*, *சௌகன்*, *மிர்சா சாகிபா* மற்றும் *தூனி தி ஆக்* மற்றும் சிறுகதைகள் *மிர்ச்சா வாலா சாத்*, *பத்தன் தி பெர்கி* மற்றும் *குவாரி திசி* உள்ளிட்ட பல நாடகங்களை எழுதியுள்ளார். அவரது நாடகங்கள் 12 மொழிகளில் மொழிபெயர்க்கப்பட்டுள்ள. மேலும் மாஸ்கோ, லண்டன், புது தில்லி மற்றும் அமெரிக்கா முழுவதும் உலகம் முழுவதும் நிகழ்த்தப்பட்டுள்ளன.

## விருதுகள்

கார்கிக்கு 1962 ஆம் ஆண்டில் தனது *ரங் மன்ச்* என்ற அவரது புத்தகத்திற்காக சாகித்திய அகாடமி விருது வழங்கப்பட்டது.  இதைத் தொடர்ந்து பத்மஸ்ரீ  (1972) விருதும் அதைத் தொடர்ந்து 1998 இல் பஞ்சாபி நாடக எழுத்துச் சங்கத்தின் சங்கீத நாடக அகாதமி விருதும்  வழங்கப்பட்டது. சாகித்திய அகாதமி மற்றும் இசை நாடக அகாதமி ஆகிய இரண்டு விருதுகளையும் வென்ற ஒரு சில கலைஞர்களில் கார்கியும் ஒருவர்.

## நாடகம் மற்றும் கற்பித்தல்

பல்வந்த் கார்கி வாஷிங்டன் பல்கலைக்கழகத்தில் இரண்டு ஆண்டுகள் (1966-67) கற்பித்தல் பணியில் இருந்தார். அங்கு அவர் ஜீன் ஹென்றி என்பவரைச் சந்தித்து பின்னர் அவர் அவரைத் திருமணம் செய்து கொண்டார். இந்த காலம் அவரது சுயசரிதை *தி நேக்கட் திரியாங்கில் என்பதன்* அடிப்படையாக இருந்தது.

பல்வந்த் கார்கி சண்டிகரின் பஞ்சாப் பல்கலைக்கழகத்தின் இந்திய நாடகத் துறையின் நிறுவனர்-இயக்குநராக இருந்தார். திணைக்களத்தில் உள்ள திறந்தவெளி அரங்கத்திற்கு அவரது பெயரிடப்பட்டுள்ளது. அவரது மாணவர்களில் அனுபம் கெர், கிரோன் கெர், சதீஷ் கௌசிக், பூனம் தில்லன் மற்றும் பல தற்போதைய பாலிவுட் நட்சத்திரங்கள் பலரும் உள்ளனர்.

பல ஆண்டுகளாக, கார்கி ஆர்வர்டு பல்கலைக்கழகம், வசர் கல்லூரி, மவுண்ட் கோலியோக் கல்லூரி, திரினித்தி கல்லூரி, ஹவாய் பல்கலைக்கழகம், யேல் பல்கலைக்கழகம் மற்றும் பல புகழ்பெற்ற சர்வதேச நிறுவனங்களில் ஒரு சிறப்பு வருகை பேராசிரியராக விரிவுரையாளாக கற்பித்தார்.

அவரது குழந்தைகள், மனு கார்கி மற்றும் ஜன்னத் கார்கி ஆகியோர் அமெரிக்காவில் குடியேறினர். மனு ஹாலிவுட்டில் படங்களைத் தயாரிப்பவராக உள்ளார்.

## மேற்கோள்கள்

## வெளி இணைப்புகள்
*Theatre Deptt., PU, Chandigarh

பகுப்பு:சங்கீத நாடக அகாதமி விருது பெற்றவர்கள்
பகுப்பு:2003 இறப்புகள்
பகுப்பு:1916 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:பஞ்சாபி எழுத்தாளர்கள்